മോന്സണിന്റെ പുരാവസ്തു വില്പ്പനയില് ഐജി ലക്ഷ്മണ് ഇടനിലക്കാരന് കൂടുതല് തെളിവുകള് പുറത്ത് കൊച്ചി: മോന്സണ് മാവുങ്കലിന്റെ പുരാവസ്തു വില്ക്കാന് ട്രാഫിക് ഐ ജി ഗുഗുലോത്ത് ലക്ഷ്മണ് ഇടനിലക്കാരനായതിന്റെ കൂടുതല് തെളിവുകള് പുറത്ത്. ഐ ജിയുടെ ബന്ധം വെളിവാക്കുന്ന വാട്സ്ആപ്പ് ചാറ്റുകളും, ചിത്രങ്ങളുമാണ് പുറത്തുവന്നിരിക്കുന്നത്. പുരാവസ്തു ഇടപാടിന് ആന്ധ്രാ സ്വദേശിനിയായ ഇടനിലക്കാരിയെ ലക്ഷ്മണ് ആണ് മോന്സണ് പരിചയപ്പെടുത്തിയത്. ഈ ആന്ധ്രാ സ്വദേശിയുമായുള്ള വാട്സ്ആപ്പ് ചാറ്റുകളാണ് ഇപ്പോള് പുറത്തുവന്നിരിക്കുന്നത്. ഐ ജിയും മോന്സണും ഇടനിലക്കാരിയും കഴിഞ്ഞ ആഗസ്റ്റ് അഞ്ചിന് പൊലീസ് ക്ലബില് കൂടിക്കാഴ്ച നടത്തി. ഐ ജിയുടെ നിര്ദേശ പ്രകാരം മോന്സണിന്റെ വീട്ടില് നിന്ന് പുരാവസ്തുക്കള് പൊലീസ് ക്ലബില് എത്തിച്ചു. ഐ ജി പറഞ്ഞയച്ച പൊലീസ് ഉദ്യോഗസ്ഥന് ആണ് ഇത് കൊണ്ടുവന്നത്. മോന്സണിന്റെ കൈവശം ഉള്ള മുതലയുടെ തലയോട് ഉള്പ്പടെ ഇടനിലക്കാരി മുഖേന വില്പന നടത്താന് പദ്ധതി ഇട്ടെന്നും അന്വേഷണത്തില് കണ്ടെത്തിയിട്ടുണ്ട്. കേസില് ഐ ജിയെ ഉടന് ചോദ്യം ചെയ്യും. മോന്സണിനെ ഐ ജി വഴിവിട്ട് സഹായിച്ചതിന്റെ രേഖകള് സഹിതം ക്രൈംബ്രാഞ്ച് റിപ്പോര്ട്ട് സമര്പ്പിച്ചിരുന്നു. ഇതിന്റെ അടിസ്ഥാനത്തില് ഐ ജിയെ ഇന്ന് സസ്പെന്ഡ് ചെയ്തേക്കും.